
Hvorledes begyndte mit fuglehold? 

IV 

Jørgen Christensen, Haslev 

Min bror kom hjem med en kattekilling, »den var herreløs«, sagde han. 
Vd havde den et stykke tid, og en dag kom der en ung mand og sagde, 
at det var hans. Vi ville selvfølgelig ikke af med den, og enden på det 
blev, at vi kunne få et par kanariefugle i stedet, så vi byttede. 

Jeg fik lavet et bur, som blev sat ind i værelset, og i løbet af kort tid 
kom der fire unger, da året var omme, var der ca. 14 af dem. Enden 
på det blev, at jeg ikke måtte have dem mere, for de svinede alt for 
meget, og det var jo min mor, der skulle gøre rent uden for buret. Så 
nu måtte jeg nøjes med at se på de fugle i naturen, og det i mange år. 
Først da jeg blev gift og flyttede hjemmefra, kunne jeg måske begynde 
i det små igen. Men der skulle gå et par år endnu, for vi boede i en 
kælder, så det blev kun til et par jordegern, men dem havde vd også 
megen fornøjelse af, men de lugtede, så de måtte altså ud igen. 

Men så kom vi på landet og bo i 1971, der var der plads. Det varede da 
heller ikke længe før der var stillet en voliere op med tilhørende inder- 
rum, den udenfor målte ca. 12 m i længde og 1,5 m bred. Der kom ka- 
narier, sølvnæb, et par løggrønne papegøjeamadiner, men det var svært 
at holde hunnerne i live, og jeg kendte ikke spor til dem, men stort 
set gik det godt, for der kom unger, men det var kun kanarieunger. 
Senere kom der et par guldfasaner, som jeg købte af en fuglemand 
inde i byen, og der så jeg første gang turfcisparakitter, sådanne fugle 
kunne jeg godt tænke mig og spurgte hvad sådanne fugle kostede, det 
fik jeg ikke at vide, for han sagde, at sådanne fugle havde jeg ikke råd 
til at købe. Nå, tænkte jeg, de er måske dyre, men jeg vidste heller 
ikke så meget om fugle dengang, men kunne ikke glemme dem. Så der 
kom nymfer i stedet, de fik seks unger. 

Nu havde jeg fået kontakt med andre fuglefolk, og de fleste af dem 
havde parakitter i lange volierer. Så en skønne dag syntes jeg, at det 
var en blandet forsamling, der gik kanarier, sølvnæb, løggrønne, guld¬ 
fasaner, n5Tnfer, turkis, blårygget spurvepapegøjer, frisers og kinesisk 
dværgvagtel, unger kom der næsten ingen af. 

I 1973 blev det så revet ned, der blev lavet 8 stk. volierer på 4 m lange 
og ca. 70 cm brede, inderrum kom først senere igen, for nu skulle der 
være lidt system i det. En fugleforening var man da også blevet med- 

lem af, men det var sjældent jeg kom, for man sad der helt alene, 
kendte ikke nogen og der kom ikke nogen og snakkede med en. Man 
sad altså der og lyttede til de andre, fik en kop kaffe og kørte hjem 
igen, og følte, at man havde spildt en aften, og dog, man lyttede jo. 
Men jeg meldte mig ud igen og kom i stedet til en anden for at se, om 
der var bedre, det syntes jeg der var, for der kom da nogle, og vi fik 
snakket om fugle, men synes alligvel, at der mangler lidt, og nye med¬ 
lemmer har stadig svært ved at få kontakt, sådan at forstå, at det er 
de gamle medlemmer, der skal optage kontakten med de nye. Det var 
et lille sidespring. 

Nå, disse nye volierer skulle der jo gerne komme noget i, for af det, 
jeg i forvejen havde, beholdt jeg kun nymferne og turkiserne, resten 
blev solgt. I stedet kom der bourks, splendid, Stanley, som jeg siden 
byttede for et par conurer og en blå dværgpapegøje og en split, så kom 
der et par rosella. 

Nu kom der lidt flere unger, men kun af bourks, splendid, nymfer og 
af de dværgpapegøjer. 

Nu havde jeg altså set andres fugle og vidste, hvad jeg selv ville have, 
så de unger der kom, blev solgt og nogle blev udskiftet. I 74 blev de 8 
volierer for lidt, så der blev bygget 7 nye, som har en længde af 4,5 m 
ude og 2 m inde, ca. 75 cm brede og 2 m høje, og her i 76 er der to 
tomme volierer, som jeg håber at få besat med barraband og adelaide, 
det går nok også, for indtil nu er der kommet 4 unger af Stanley, som 
bliver selvstændige her i april, men de skal nok ikke sælges før sidst 
på sommeren, for nu er rødkappeme begyndt at kikke i kassen, og de 
skal have fred og ro, det samme gælder rock pebler, rødvinget og prin¬ 
sesserne, derimod tror jeg ikke, at jeg får gang i pennanterne, for de 
er fra 75, selvom de siger, at det kun er den grønne der har held til at 
få unger på pind det første år, og de mangefarvede har jeg for tredie 
år og de har endnu ikke vist sig at lave noget, men de sympatiserer 
godt sammen, så det kommer nok også en dag. Men man tror jo altid, 
at det bliver bedre hvert år, men bare nu foråret kan få lov til at bli 
ve, uden nogen eftervinter, kan det kun blive bedre end i de foregåen¬ 
de år. 

Lige en bemærkning til sidst: 

Hvorfor er de gamle fuglefolk så tilbagetrukne overfor de nye, sådan 
at forstå, at hvis man spørger dem hvad de bruger af foder, vitaminer, 
helbredelse af sygdomme o. m. a., er det fordi de er bange for ikke 
selv at kunne sælge deres unger, eller at ens egne fugle lever noget 
længere, så man ikke behøver at komme igen for at købe nye, eller er 
det fordi man helst vil have det for sig selv. 

For hvad de nye fuglefolk angår, så er det gode råd, fra erfaringer 
man selv har gjort, de trænger til i første omgang. Jeg har ikke afvist 
nogen, hvis de spørger om noget, får de et svar, udfra det, man selv 
har erfaret sig. For hvis nye fuglefolk får for mange uheld, mister han 

måske modet, og det er synd, for han er trods alt med til at holde de 
forskellige arter i live, for naturen er ikke så venlig som den burde. 
Dette er skrevet ud af egen erfaring. 


Topvagtlerne. 

Man skulle ikke tro, at der var noget som hed mode indenfor vores 
hobby - men at den jævnt hen var stabil og uforanderlig - men sådan 
er det bare ikke. Om man skal glæde sig over det, eller begræde det, 
er ikke så let at afgøre, men een ting er ihvertfald sikker, at netop det 
er med til at gøre vores hobby levende. 

Nu er forholdet med hønsefugle jo en sag for sig. Vi ved, at bestemte 
importer af Kolibrier, Lorier eller insektædende fugle kan skabe en 
kolossal interesse hos fuglevenner, når de ser disse sjove eller farve¬ 
strålende dyr, og da de går som varmt brød, følger snart næste import, 
og i løbet af kort tid er der en voldsom masse af den eller hin fugle¬ 
art. 

Det er jo udelukket med vagtler, og dog dukker de med mellemrum 
op endog i ganske stort antal - og vi kan spørge, hvordan går det så 
til. 

Jeg skal berette hvordan det gik til med den lille Madrasvagtel, Perdi- 
cula asiatica aragondah, for en del år siden. 

Den anden Sangvagtel, FRANKOLINVAGTLEN, havde vi en del af - 
men Madrasvagtlen var totalt forsvundet, man averterede og skrev i 
Køb og Salgsbog, men alt var forgæves - dog ikke alt - der er jo en 
verden udenfor Verona, og en dag kom en af mine venner og bad mig 
køre med ud og se på nogle dværgvagtler, som kunne købes for kr. 5,- 
pr. stk. 

Jeg sagde ja, og vi ud til en gårdejer, i Karise mener jeg det var, og 
der i hønsegården løb nogle små vagtler. Jo, sagde bonden, der havde 
været mange flere, men rotterne har taget de fleste - og nu vil jeg 
gerne af med dem, ellers går resten også samme vej. De så bestemt 
ikke godt ud, jeg kan nævne, at »Putkræmmeren« var blevet dem til¬ 
budt, men han ville ikke engang have dem - men det ville vi, der var 
en halv snes stykker - og vi fik da omsider fanget 8 - der var ihvert¬ 
fald een til, da vi kørte, men bonden hævdede, at han ingen havde set, 
efter at vi var kørt. 

Vi holdt liv i 3,1, og de blev stammodre og -fædre til de Madrasvagtler 
I så i 50erne. 

Jeg tror imidlertid også Langberg havde en stamme, som han drev på. 
1955 udstillede han ihvertfald et par, som var 1 år (nr. 232), så det har 
nok været opdræt. 

Men altså, sådan kan der være fugle, som man slet intet aner om, som 
sidder oftest hos mennesker, som ingen tilknytning har til vore fore- 



144 


ninger - men alts.å undertiden kan der da også hos medlemmer sidde 
fugle, som vi drister os til at sige vi ikke har her i landet. 

Det skete da jeg fik min første Stumphalede Langvingepapegøje (Cray- 
didascalus bracyurus). Jeg gik frejdigt og pralede med at min var den 
eneste her i landet for tiden. Men så om sommeren besøgte vi fru 
Rasmussen, Harpelunde, hun havde lige mistet sin mand - og hvad ser 
vi i et af hendes bure - en Gradidascalus - og oven i købet et tamt og 
meget smukt eksemplar, og den havde ægteparret haft i adskillige år. 
Jo, der sidder meget mere end vi tror, tænk engang over, hvor utroligt 
mange mennesker, som, når vi kommer til at strejfe det i en ganske 
almindelig samtale, afslører sig som fugleholder - undertiden i ret stor 
stil - og undertiden har disse tilfældige fugleholdere endog ret sjældne 
fuglearter. Vær derfor meget forsigtig med at benægte, at vi har en 
bestemt fugleart, en dag dukker den jo heldigvis op alligevel - og det 
er da godt - navnlig for fugle der sjældent eller slet ikke bliver impor¬ 
teret her til landet. 

Mine første KALIFORNISKE TOPVAGTLER, Lophortyx Californiens 
fik jeg som kyllinger fra zoologisk have omkring 1950 - de var også 
svære at få tag i dengang, men de yngler jo ret godt, og jeg tog en 
halv snos æg fra hønen efterhånden, og dem lagde jeg under en 
»Dværgskruk« og lod vagtelhønen beholde de sidste, og jeg hjalp man¬ 
ge med topvagtler dengang. 

Så byttede jeg mig til et hold GAMBELS TOPVAGTLER, Lophortyx 
gambelii, og 1955 udstillede jeg 7 forskellige vagtelarter (355 - 358 - 
363), men jeg havde også den tredie art, den fik jeg fra en herregård, 
godsets navn har jeg glemt - det var en hønsekræmmer, som skaffede 
mig dem -* men de døde i løbet af kort tid, en efter en, jeg tror det var 
indespærringen. 

CALIFORNISK TOPVAGTEL 

Lophortyx c. californicus (Shaw). Engelsk: Californian Quail. Tysk: 
Kalifornische Schopfwachtel. Fransk: Perdix de la californie. 

Typebeskrivelse: 

Ret stor og velbygget fugl, ca. 250 mm lang. Der er tre arter, som vi 
indtil nu har lidt kendskab til, de to arter ligner i type ganske hinan¬ 
den, medens den tredie ikke har nogen decideret kølleformet top, men 
en 5-6 lidt opadbøjede fjer bagudrettede (hønens mere spidse en ha¬ 
nens). 

Næbbet er kort og højt, overnæbbet noget bøjet næbryg, i næbrandene 
en tandudskæring. Løbene er korte og med sporer, kløer ret flade og 
mellemlange. 

Halen består af 12 halefjer, ca. *^2 vingelængde, halen er enten vandret 
eller nedadhængende. 

I vingen er 4.-5. svingfjer de længste. 

Farvet eskrivelse: 

$: Pandefjer grågule med blåsorte skaftestriber. Top kulsort, isse rød¬ 
brun afgrænset med en sort stribe over den hvide øjenbrynsstribe, der 
også har en udløber nedad på begge sider af hovedet omtrent bag øjet, 
disse to streger møder hinanden på forhalsen og danner derved afslut¬ 
ningen på den sorte hagesmæk, bag denne hvide bue går en mørk næ¬ 
sten sort eller sodbrun streg inden resten af halsen blå, hvid diamant¬ 
plettet med undtagelse af kroområdet og forhals samt den forreste del 
af brystet, der er blågrå. Bug og øverste del af bryst hvidligt, men hver 
fjer helt randet med sort. Flankerne gråbrune med hvide længdestri¬ 
ber. Overryg og vingedækfjer nøddebrune, underryg lys chokoladefar¬ 
vet. Hale og vingefjer blågrå. Iris brun, næb sort, løb blåsorte. 

$: Mørkere og mere uklar i alle farverne, top mindre og kun sodfar¬ 
vet. Ansigtet helt rødbrunt og der findes aldrig noget hvidt i hovedet, 
ellers som han, men noget mere rødbrun over kroområdet. 

Hjemsted: Vestlige dele af U.S.A., hvor den som standfugl forekommer 
i krat og på de store græsstepper eller i skovområderne, idet den gerne 
overnatter i træerne. Den er en habil løber. 

Ernæring: Insekter, grønt, bær og frø. 

Dens yngletid falder meget tidligt, allerede i slutningen af marts bliver 
de urolige og hanen danser rundt omkring hønen i større ringe, den 

spiler halen ud og slæber vingefjerene på jorden medens den skraber 
i jorden snart med det ene og snart med det andet ben. 

Hønen finder et skjul under et lille krat, skraber et hul i jorden, læg¬ 
ger nogle få visne græsstrå, som den lægger op over ryggen, når den 
ligger på reden. 

Hun lægger nu sine æg, 12-15, og på dem ruger hun alene 21-23 dage. 
Æggene er hvidlige med gule pletter og de små kyllingers ungedragt er 
blågrå med gullige længdestriber på hoved og ryg, de har en svag an¬ 
tydning til top og en time efter klækningen er de tørre og så kan de 
løbe langt omkring, efter en måneds tid er de helt selvstændige. 
Medens alt dette står på, har hanen travlt med at få bortjaget eller 
eller dræbt alle de øvrige hanner. 

I fangenskab kræver topvagtlerne stor plads, men har de det, så er de 
både morsomme og frugtbare, og det er virkelig et herligt skue at se 
en høne med en 10-15 kyllinger vimsende omkring - og aner hun fare, 
giver hun kun et meget enkelt signal og alle kyllingerne ligger som 
stendøde fladt på jorden indtil den formodede fare er overstået. 

Hvis man har god plads, kan hønen finde en masse animalsk foder, 
men ellers må der myrepupper og melorme til. 

I begyndelsen må der foruden frøet også gives æggefoder iblandet re¬ 
ven ost eller mælkepulver. 

Frø: Hirse, hvid, gul, senegal, japan, kanariefrø, spiret frø, salat eller 
anden skørt grønt må ikke mangle. 

Men sørg endelig for at fjerne overflødige haner, når parret har skilt 
sig ud, og hav en helt tæt gård til kyllingerne, når de kommer, selv 
den allermindste åbning skal de nok finde, og det er utroligt små ma¬ 
sker i ståltrådsnettet, de er i stand til at forcere. 

Jeg synes ikke den er svær at få kyllinger af - men det kan jo selv¬ 
følgelig variere fra stamme til stamme. 

Bortset fra, at fuglen jo er ret stor og bedst egner sig til udendørs vo¬ 
liere, kan jeg varmt anbefale den til alle, der ønsker at forsøge sig 
med de sjove små vagtelkyllinger. 

Kalifornisk Topvagtel deles op i flere racer: 

1) Lophortyx californica californica 

2) L. c, plumbea 

3) L. c. decolorata 

4) L. c. achrustera 

5) L. c. vallicoea 

6) L. c. catalinensis 


GAMBELS TOPVAGTEL - ØRKEN TOPVGATEL 

Lophortyx gambelii (Gambel). Engelsk: Gambels Quail, Arizona Quail. 
Tysk: Gambels Wachtel, Helmwachtel. 

Type: Som foregående. 

Farve: $ afviger ved at have helt sort pande, isse kastaniebrun, ellers 
som den kaliforniske - men er lerfarvet på bugen med en stor nødde¬ 
brun plet på bugmidten. Undertiden har hanen også enkelte mørke 
skaftestriber på forhalsen, og i nakken i det hele taget er der ikke, 
som hos Kalifornisk Topvagtel, nogen skæltegning, men altså de om¬ 
talte længdestriber i de skifer gråblå bryst og baghals. 

Som regel mangler også den mørke streg bag den hvide indramning 
af hzigepletten, de lyse felter på flankerne er større og mere vandrette. 
Hele fuglen er i reglen lidt mindre end den kaliforniske. 

$: Også denne er grovere i tegningen og mere uklar i farverne. Hove¬ 
det er gråbrunt, forhalsen og kroområdet er grålige med utydelige 
mørkere skaftestriber, men den mangler helt den mørke bugplet. 

Den forekommer i Mellemamerika i 4 racer: 

1) Lophortyx gambelii gambelii 

2) L. g. fulvipectus 

3) L. g, friedmanni 

4) L. g. pemberioni 
Undertiden ser man også anført: 

5) Lophortyx gambeli samis 

Det er min erfaring, at den er meget mere fortrolig, og den flyver ikke 
nær så ofte forvildet op i alt for tynde grene, når man nærmer sig vo¬ 
lieren. Det skyldes nok de ørkenagtige stepper, der er dens biotop. 
Mange steder er de eneste vækster kaktus, og den er også præget net¬ 
op af de næringssvage områder, d. v. s. den er uhyre nøjsom. 

Den drikker som regel kun vand morgen og aften (ørkenadfærd), og 
de flyver og/eller løber til vands ligeledes morgen og aften. 

Desværre har det også vist sig her, at man har ladet de to arter kryd¬ 
se, og det er noget brok. Man får nok ikke bugt med den uvane før 
man resolut siger til disse avlere: Jeg vil hverken eje eller have den, 
den er ganske værdiløs. 

En fuglehandler i provinsen har selv været inde på det, da han fik en 
blanding mellem 2 græsparakitarter - det var iøvrigt efter sigende me¬ 
get smukke fugle - men han sagde: »De er ikke rene, halv pris! - Jeg 
har også rene fugle, men de koster det dobbelte«. 

Her er vi inde på noget af det rigtige, det er jo en skændsel at ødelæg¬ 
ge de oprindelige arter. 

Det gamle citat: »Det, hvad naturen giver dig er godt - men hvad du 
giver naturen er skidt!« - tænk blot på forureningen, der for tiden er 
i forgrunden, og med rette - men den skændsel må vi som fuglevennrr 
og idealister ikke lægge hverken kræfter eller navn til. 

Den sidste art, ELEGANT VAGTEL eller DOUGLAS TOPVAGTEL, Lo¬ 
phortyx douglasii, ved jeg ikke meget om, jeg havde den kun ganske 
kort, og den blev aldrig rigtig i orden. Også den deles op i racer: 

1) Lophortyx douglasii douglasii 

2) L. d. bensoni 

3) L. d. langnens 

4) L. d, impedita 

5) L. d. teres 

Albrecht-Møller, 







L,c.qotml/eltv 


L.C doucjla^LL 

Beostæren i en lejlighed. 

Beostæren, Gracula religiosa intermedia, er en fantastisk morsom fugl 
at have om sig, det er jo nok den bedste imitator blandt alle fuglear¬ 
ter, af dem jeg kender til. Man kan jo ikke være for forsigtig når det 
gælder absolutte påstande, der kunne jo måske en dag dukke en fugle¬ 
art op, som var en levende protest imod min påstand. 

Se, vi kender en hel række fugle, som kan lære at gengive eller efter¬ 
ligne lyde af forskellig art, og selv om der ikke er nogen dybere me¬ 
ning med det, så er det ofte yderligere påfaldende og morsomt, når 
det tilfældigvis passer. 



Lad mig give et eksempel. 

Da jeg var i Danmarks Radio med beoer i Ingvald Lieberkinds udsen¬ 
delse, så skete jo det samme med fuglene, som man gerne ville have 
til at tale, som forældre, der viser deres håbefulde, artige unge frem 
som pragteksemplarer, at nu er de bestemt ikke pragteksemplarer, 
tvært imod. 

Og ligedan med Beo'erne, de havde piudret og talt, fløjtet og sunget 
indtil den fine lampe lyste, så var de tavse og forblev tavse, og da det 
var en direkte udsendelse, så var det jo såre begrænset hvorlænge vi 
kunne vente på fuglenes medvirken. Vi gjorde os alle mange anstren- 
strengelser for at få fuglene til at sige noget - det var meget pinligt - 
så stillede Lieberkind sig hen til buret og sagde med sin dejlige stem¬ 
me - Beo, sig nu noget - »Skal vi sove, Beo« -- og endelig »Skal vi i 
seng, Beo« - hvortil Beo omgående replicerede højt og klart »Ehi er 
vist en værre en«. 

Det vakte selvfølgelig megen moro, fordi det netop kom på det tids¬ 
punkt, den havde sagt det i hundredvis af gange, uden effekt - men 
altså her var tilfældet, hvor det netop var rigtigt og morsomt placeret. 
Og så kom der flere gloser, men lad os slå fast, fugle kan kun undta¬ 
gelsesvis lære at tale med menneskelig mening hvis den f. eks. gennem 
tillæring har erfaret at sige »Beo ha' sukker«, fordi den mange gange 
har hørt netop dette i forbindelse med en eller anden belønning. 

Eller telefonen ringer og fuglen siger »Hallo«, det har den hørt så 
mange gange, at det er nærliggende som en almindelig gentagelse - el¬ 
ler man siger til fuglen, når man kommer hjem »Goddag far«, så vil 
fuglen uvilkårligt blot gentage dette »Goddag far«. 

Men hvor er der stor forskel på fuglenes evne til at lære, og det er 
ikke altid fordi fuglen er gammel - vel lærer den nok lettest medens 
den er ung, men det er absolut ikke en nødvendighed, jeg har haft 
mange Beo'er, og en blev ved at lære nye lyde til sin død 17 år gammel 
den fik vi som »pibe unge« og måtte til en begyndelse made den med 
nudler, som drengene gør det i Indien, hvor de ofte tages af rederne 
som ganske små og så mades til de sælges. 

Beostærene er ikke kostforagtere, alt spiseligt glider ned så længe der 
er plads - og da det som regel er ganske bløde næringsmidler den fo¬ 
retrækker, sker kvitteringen af ekskrementerne på en meget uheldig 
og brutal måde, ofte med en stråle på op mod en meter ud i stuen, og 
dens afføring er oftest ildelugtende, så nogen decideret stuefugl er den 
altså ikke. 

Det er klart, at når folk på besøg her har hørt vore fugle, spørger hvad 
koster sådan en fugl - så aner jeg det trækker op til, at sådan en fugl 
ville det være skægt at have hjemme i stuen. Men så iler jeg med at 
fraråde, for det varer ikke længe fuglen er midtpunktet, som det var 
tænkt, og en fugl sat i skammekrogen er et uheldigt og såre mismodigt 
syn - og kan det forebygges, så er det jo rarest - og det kan det som 
regel. 

Og så længe der er så mange andre morsomme og interessante fugle 
at vælge imellem, er det ubegrundet at lade Beoen være prøveklud, det 
vil altid falde ud til ugunst for Beoen - derimod er det en dejlig voli¬ 
erefugl, hvis man jævnligt er i sin voliere, for ellers er det synd, det er 
en selskabsfugl. 

Men man kan næppe have den sammen med småfugle, den kan være 
for hård ved dem, og hvis den kan nå det, så ved den, at æg smager 
godt, i Indien er den kendt som redeplyndrer, både æg og små unger 
går med i løbet - det er jo den brutale naturens orden. 

Men altså, nogen stuefugl er Beoen ikke, og vil man holde den i stuen 
skal man være meget tolerant og meget proper. 

Albrecht-Møller, 

Episoden i Radioen har jeg optaget på bånd, så jeg kan til enhver tid 
bevise min beretnings rigtighed. 

Tigerfinkerne. 

Det er da mærkeligt for et så avanceret blad som »Stuefuglene« at 
skrive om en så almindelig fugl som Tigerfinken, den kender jo alle 
alt om og hvorfor så spilde plads på den? 

Ja, men er de påstande nu rigtige, mon alle dog kender alt om den 
lille sydindiske finke, jeg tvivler lidt på det indtil videre, for helt al¬ 
mindelig er den nu heller ikke, og endelig anser jeg ikke spaltepladsen 
for at være spildt, hvis blot een eneste læser finder et eller andet af 
værdi for vores hobby i de linier, der her skrives, så er det mere end 
nok valuta for den indsats, denne lille artikel har kostet. 

Først har vi lært, der var kun een art af Amandava amandava - og det 
er nok rigtigt, men der er 3 underater eller lokale racer. 

Amandava a. amandava (L.) er nominatformen, den var allerede kendt 
og bestemt af Linné. 

Farvebeskrivelse: (her møder vi allerede noget såre interessant, for 
Tigerfinke å afviger fra alle de andre pragtfinker ved at anlægge par¬ 
rings- eller yngledragt). 

Hoved og hals ildrød, hver fjer er dog ved basis askegrå. Under øjet 
en kort hvid streg. Ryg blodrød, hver fjer brun ved basis. Undersiden 
fra kroområdet til underhaledækfjer sorte. Flanker og øvrige underside 
røde med hvide dråbepletter af forskellig størrelse. Vinger mørkebru¬ 
ne, de store dækfjer er mod spidsen forsynet med en hvid plet, der så¬ 
ledes danner 2-3 perlerækker. Halen sortbrun uden pletter. Øjenring 
sort, øjet mørkebrunt, næb rødt, løb gråblå. 

Udenfor yngletiden brækker de yderste stykker af fjerene af (partiel 
fældning), og den optræder nu næsten som hunnen. 

$ : Ryg, baghals og isse olivenbrun. Kinder, forhals, bryst og bug lyse¬ 
brun. Vinger som ryg, men forsynet med dråbepletter, flanke ligeledes 
med hvide dråbepletter, det eneste parti, som ikke skifter fai*ve, er 
underryggen, der tabes kun de hvide pletter. 

Fuglen måler ca. 100 mm. 

Ungerne er lysegrå med rødgule overhaledækfjer. Vingernes dækfjer 
har grumsethvide pletter og næbbet er hos de fleste unger sorte. 

Denne art lever over det meste af Forindien, det er den, som oftest 
indføres. 

GULBUGET TIGERFINKE 
Amandava a. flavidiventris (Wall.). 

Den afviger, hvis vi går ud fra nominatformen, ved at have en lys guld¬ 
gul bug - altså også i yngleperioden. Øjenranden er karmin rød. Iris 
rødbrun, næb skarlagenrødt, ca. 95 mm. 

Den er udbredt over den mellemste del af Burma samt en del småøer. 

Den tredie og sidste art: 

HØJRØD- eller KINSISK TIGERFINKE 
Amandava a, punicea (Horsf.). 

Denne art er langt stærkere i de røde farver og har røde øjenringe og 
tøjler. 

Den er den mindste, kun 85-90 mm, og er udbredt over en del af Bag- 
indien og enkelte af de sydligere øer. 

Som vi anførte, er Tigerfinken et meget gammelt bekendtskab - far¬ 
verne har nok virket meget tiltrækkende på fuglevenner, og da fuglen 
som regel er let at omstille til de foderemner, vi råder over, er den me- * 

get værdsat af fuglevenner, den kan holdes i rummelige bure, men en I 

voliere er nok sagen. Tigerfinker er selskabelige og et rigtigt par sid- ♦ 

der gerne meget tæt sammen og »nusser« hinanden. V 

Tigerfinken skal have varieret frø-kost, spiret frø og animalsk foder, 
og dog kan det ske, at farverne (de røde) mister deres styrke - det 
kan også ske, at der går kludder i fældningerne, måske forbliver de i 
pragt, men oftest kommer de slet ikke i pragt. 

Det er slet ikke så sjældent, at man ser opdræt af Tigerfinker - som 
regel i volierer, hvor de små vimse finker kan fange en masse små in¬ 
sekter til sig og ungerne, ellers må der skaffes små myrepupper eller 
mikro melorme. 

De lægger 4-7 æg, ruger 11-12 dage, en snes dage efter hopper de små 
stumphalede grå fyre af reden, men de mades dog en tid endnu af beg¬ 
ge forældre, og et godt par kan give 2-3 kuld på en lang sommer. 

Var der så alligevel et eller andet, som gav et fingerpeg eller løste et 
lille problem. Albrecht-Møller. 


SPØRGEKASSEN - - 

Hvor kan jeg finde noget om den Rødbrystede Frøknækker, der er ikke 
noget om den noget sted. N, N. i K. 

I »Stuefuglene« februar 1970 side 81-95 har jeg skrevet en masse om 
Frøknækkere - Vævere og også om Rødbrystet Frøknækker, Spermo- ^ 

phaga haematina haematina. 

Men det nummer er desværre svært at få tag i - og det gælder flere af 
de gamle numre. ^ 

Må jeg ikke netop nu henstille til fuglevenner, der ikke længere synes 
at have interesse i gammel fuglelitteratur - om endelig ikke at kaste 
det bort. Der står mange yngre fuglevenner, som vil blive usigeligt gla¬ 
de for at få sådanne gamle blade eller bøger. Så ring eller skriv til os, 
vi henter det gerne, eller betaler med glæde fragten for det - og så kan 
vi hjælpe andre med det. 

Der er mange liebhavere - så kast ikke noget bort, selv om De ikke 
kan se nytten, kan det være ubetaleligt A-M. 

Landsforeningen 

FORENINGEN FOR FUGLEVENNER 
Stiftet 1922 
POSTGIRO 3 00 13 85 

Formand: J. L. Albrecht-Møller, Christen Koids allé 1, 2770 Kastrup, 
Telefon (01) 50 03 78. 

Næstfmd.: Mogens Behnke-Pedersen, Strandparksvej 24, 3., 2900 Hell. 
Telefon Hellerup 214. 

Kasserer: J. Ulriksfeldt, Beatevej 23, 2500 Valby. Telefon (01) 17 77 43. 
Best.mdl.: Preben Liichow-Poulsen, Vårvej 3, 2770 Kastrup, (01) 512615 
Suppl.: Ole Nielsen, Arnesvej 20, 2700 Brønshøj. Telefon (01) 28 95 23. 


NÆSTE MØDE tirsdag d. 11. maj kl. 20 i Set. Andreasordenens Sel¬ 
skabslokaler, Frederiksberg allé 11. 

Kurt Jensen, Roskilde, vil komme ind på akklimatisering og fodertil¬ 
vænning af lige indførte fugle. K. J. har en vis forudsætning for netop 
at belyse nogle af de problemer ved sin tilknytning til en større fugle¬ 
forretning. 

Derfor vel mødt tirsdag den 11. maj i Frederiksberg allé 11. A-M. 


Mødet tirsdag den 13. april 1976 kl. 20 med Lars Johansen fra Nykø¬ 
bing Falster. 

Det er jo næsten et håbløst job at lave et referat af L. J.s foredrag om 
vanskelige opdræt - især da, når det skal holdes på en såre begrænset 
plads - for i virkeligheden var der faktisk intet overflødigt i det om¬ 
trent m times foredrag, det burde komme med alt, for før eller sene¬ 
re kommer de fleste af os ud for en masse af de foreteelser og proble- 
j mer, som Lars Johansen gennem snart en menneskealder, har løst. 

. På en tækkelig og klædelig måde delte han æren for det, som lykkedes, 

med sin hustru, og han gentog flere gange, at da var jeg dum - nå, det 
I har han jo ikke været ene om, men de fleste af os vil jo nødig erkende 

det. 

Fugleholdet startede med en kanariehun, som ikke ville yngle - men 
så kom tropefuglene, og der var faktisk ikke ret mange, som ikke blev 
omtalt - og de få stykker, som var udeladt, har ihvertfald jeg tildelt 
præmier på skuet i Nykøbing, når de mødte med fine kuld unger - ind 
imellem blev der også plads til en lille »finte« til mig - men de, som 
var tilstede, hørte det jo - og dem som ikke kom, behøver jo ikke at 
indvies i den slags - jo, »lune« det har Lars Johansen sandelig også - 

og han talte så sagligt og interessant, at alle tilhørerne hele aftenen 
var opmærksomme og lydhøre. 

Jeg kunne godt opremse alle de arter, der blev omtalt på godt og ondt 
- men ærlig talt, tag Poulsens »Tropefuglenes liv i fangenskab« og be¬ 
gynd fra en ende af - spring så hver 5. art over, så har du nogenlunde 
det antal aftenens taler havde syslet med. 

Vi sluttede med en del sjældne parakitopdræt, og det sidste nye, den 

Gråhovedet Agapomis, der kom med 4 hanunger. Mine notater, der 

var i telegramstil, fyldte begge sider af mine ark - og så kom der flere 

gode spørgsmål om opmadningsfoder, egnet og uegnet. ^ 

Jo, det var en fantastisk udbytterig og interessant aften, man siger jo, 

at erfaren mand er god at gæste - men det er da heller ikke så ringe 

at få ham herind til vores møde - så den jeg fik om at jeg ikke var * 

til at slippe udenom, bærer jeg med glæde. 

Tak Lars Johansen og frue. A-M. 

DANSK KANARIE-OPDRÆTTER KLUB 

Medlemsmødet den 5. april 1976. Et pænt fremmøde af såvel gamle 
som nye medlemmer samt en god foredragsholder må være enhver 
formands ønskedrøm. Et sådant ønske blev opfyldt på vort medlems¬ 
møde den 5. april, og formanden kunne da også med et smil på læben 
byde de mange mødedeltagere samt foredragsholder velkommen. 

Formanden meddelte, at han sammen med sekretæren havde været til 
et fællesmøde i Hillerød den 22. marts angående hobbyudstillingen: 

Festlig fritid 1976. Sekretæren, som er med i arbejdsudvalget for nævn¬ 
te udstilling, gav en orientering om de øjeblikkelige og påtænkte pla¬ 
ner omkring denne udvidede og interessante hobbyudstilling, der vil 
finde sted i week-enden 20.-21. november 1976 i Frederiksborghallen 
i Hillerød. 

Herefter fik aftenens foredragsholder, tidligere og mangeårige formand 
for Helsingør Fuglevenner Hans Amsing ordet. Det blev som ventet en 
interessant og fængslende beretning ledsaget af farvedias og film. Vi 
kom langt omkring denne aften med besøg på større internationale 
udstillinger og den lokale udstilling i Helsingør samt hos opdrættere 
herhjemme og i udlandet, og vi fik glimt af afdøde og nulevende per- \ 

sonligheder indenfor vor hobbygren i såvel ind- som udland. Det blev 
således en minde- og begivenhedsrig aften, hvor vi naturligvis endte i 
foredragsholderens egne lokaliteter i den smukke sundby Helsingør. ( 

Det var lærerigt og bekræftende at se og høre, at resultatet af et man¬ 
geårigt og dygtigt avlsarbejde med kanarier havde understreget, at de 
fundamentale krav for opdræt bør overholdes, som f. eks. rigelig bur¬ 
plads, praktiske redeindretninger, naturlig parsammensætning (hvor 
hannen i yngletiden bliver hos hunnen), permanente bademuligheder, 
tilskud af egne naturprodukter (gulerødder, salat, spinat og grønkål) 
samt ungfuglenes opvækst i rummelige friluftsvolierer og mange andre 
nyttige foranstaltninger. Da foredragsholderen havde sluttet sin præ- 

station, kunne han notere sdg for et fortjent bifald som bevis for en 
god aften. 

Aftenen sluttede med kaffebord og bankospil. Næste medlemsmøde af¬ 
holdes mandag den 3. maj kl. 20 i lokalerne Brønhhøjvej 12 A - indgang 
i gården. Gæster er velkomne. sekr, 

RANDERS STUEKULTURFORENING 

har afholdt generalforsamling den 30/3 76, og bestyrelsen blev herefter: 
Formand: Hans Jørgen Andersen. 

Næstformand: Bent Larsen. 

Kasserer: Leif Bach. 

Sekretær: Flemming Petersen. 

Bestyrelsesmedlem: Per Sørensen. 

Fuglemarked afholdes den 2. maj kl. 9,30 på Bogensevej 3, Vorup. 
Medlemsmøde på Rest. Jylland den 4. maj kl. 20 om Tropefugle ved 
Ole Loldrup. Flemming Petersen, 

SILKEBORG FUGLEFORENING 

Efter generalforsamlingen er bestyrelsen følgende: 

Formand: Ib Madsen, Ikast, tlf. (07) 15 16 06. 

Sekretær: R. Hvam, Engesvang, tlf .(06) 86 54 6. 

Kasserer: B. Thor, Lemming, tlf. (06) 86 90 36. 

Næstformand: L. Skipper, Silkeborg, tlf. (06) 82 72 05. 
Bestyrelsesmedlem: S. Å. Nielsen, Ikast, tlf. (07) 15 21 74. 
Bestyrelsesmedlem: J. Larsen, Gern, tlf. (06) 87 54 67, 

Suppleant: H. Sørensen, Ejstrupholm, tlf. (05) 77 22 50. 

Foren-ingen afholder udstilling på Sejs Hedekro 22., 23. og 24. okt. 

Louis Skipper. 


KOLDING FUGLEFORENING 

har afholdt generalforsamling d. 9 marts, der var en meget god tilslut¬ 
ning. Bestyrelsen kom til at bestå af: 

Formand: Bent Petersen, Esbjergvej 82, (05) 52 4104. 

Næstformand: Niels Johansen, Brorsonsvej 9, (05) 52 59 12. 

Kasserer: Harry B. Jepsen, Strandvejen 39, (05) 52 32 97. 

Sekretær: Børge Møller, Chr. IV vej 11, (05) 53 11 94. 

Bestmd.: Herluf Rasmussen, Hospitalsgade 13, (05) 53 13 43. 

- : Bjarne J. Mikkelsen, Brændkjærgade, (05) 52 2916. 

- : Frank Møller, Chr. IV vej 11, (05) 53 11 94. 

SAMARBEJDET MELLEM DANSKE FUGLEFORENINGER 
MØDELISTE for maj 1976: 

4. Assens og Omegns Stilekulturforening, møde, Assenshallen, tirsdag 
kl. 20. 

5. Silkeborg Fugleforening, møde. Lemming Skole, onsdag kl. 19,30. 

6. Helsingør Fuglevenner, møde, Færgegården, torsdag kl. 19,30. 

6. Stuekulturs Fuglévenner, møde, vær. 22, Valby Skole, Rughavevej, 
torsdag kl .20. 

10, Stuekulturforeningen af 1960 Frederikssund, møde. Ungdomshuset, 

Kocksvej, mandag kl. 19,30. 

10. Vestegnens Fugleforening, møde. Nygårdskirkens Mødelokaler, Nør- 
rekær 71, mandag kl. 20. 

10. Vestsjællands Fuglef or eningn, møde, Nørrevangsskolen, mandag kl. 

19,00. 

11. Frederikshavn Fugleforening, møde, Bechs Hotel, tirsdag kl. 20. ' 

11. Stuekultur for Nakskov og Omegn, møde. Forsamlingsbygningens 
store sal, tirsdag kl. 19,30. 

12. Fuglevennerne i Århus, møde. Kongreshuset, Amaliegade, onsdag » 

kl. 19,30. 

12. Selskabet for Stuekulturer i Danmark, møde, Vanløse Forsamlings¬ 
hus, onsdag kl. 19,30. 

12. Viborg og Omegns Fuglevenner, møde, Viborghallen, onsdag kl. 19,30 

12. Ålborg Fugleforening, møde. Møllegården, onsdag kl. 19,30. 

13. Holbæk og Omegns Fugleforening, møde. Missionshotellet, torsdag 
kl. 19,30. 

13. Roskilde og Omegns Fugleforening, møde. Ungdommens Hus, Park¬ 
vej 5, torsdag kl. 19,30. 

17. Københavns Fugleforening, møde. Folkets Hus, Jagtvej 69, mandag 
kl. 19,45. 

18. Fugleforeningen for Thy og Mors, møde. Centralhotellet, tirsdag kl. 

19,30. 

IS. Søborg Stuekultur, møde. Egegårdsskolen, Ræveholmen 1, tirsdag 
kl. 20. 

19. Fåborg Fugleforening, møde. Ungdomshjemmet, Grønnegade, ons¬ 
dag kl. 19,30. 

20. Foreningen for Fuglevenner i Sydvestjylland, møde. Skolegade 18, 
torsdag kl. 20. 

20. Svendborg og Omegns Fuglevenner, møde. Hotel Royal, Baneplad¬ 
sen, torsdag kl. 19,30. 

2^. Stuekulturforeningen af 1960 Frederikssund, møde, Ungdomshuset, | 

Kocksvej, mandag kl. 19,30. 

21. -30. Stuekulturforeningen af 1960 Frederikssund, stortur til Walsrode 

FASTLAGTE UDSTILLINGER 1976 

Oktober: 

8.-10. Assens og Omegns Stuekulturforening, Assenshallen. 

15. -17. Holbæk og Omegns Fugleforening, Slotsmarksskolen. 

16. -17. Varde og Omegns Fugleforening. 

22. -24. Stuekulturforeningen af 1960 Frederikssund, Frederikssundshal- 

len, herunder landsudstilling for Græsparakitter og Dværgpape¬ 
gøjer. 


29. -31. Stuekultur for Maribo og Omegn, Bangs Have, Maribo. 

30. -31. Haderslev Fuglevenner. 

November: 

13.-14. Nordjysk Fugleudstilling, Skalborg-Hallen, Arr. af de nordjyske 
Fugleforeninger samt Stavanger Fugleforening, Norge. 

MEDLEMMERS KØB, SALG OG BYTTE 

Læg venligst 1 krone i frimærker sammen med Deres fremtidige annon¬ 
ce til denne rubrik - og sd skal de tilsendes redaktøren, Christen Koids 
alle 1, 2770 Kastrup, inden den 15. i måneden. 

Sælges: 1,1 hvid nymfe, 1,1 turkdsparakit (sælges grundet pladsmangel) 
Købes: 0,1 grå nymfe, 1. kl. fugl. 

Chr. Rasmussen, Bjømsonsvej 69 A, 2500 Valby, tlf. (01) 17 34 93. 

Sælges: 1,1 påfugl 72, 1,1 brun ørefasan 75, 1,1 blå ørefasan 72, 0,1 blå 
ørefasan 75, 1,3 amherst, 70-75, 1,1 gravand 75 eller byttes med para- 
kitler. 

Bjarne Andersen, Flarupgård, 8833 Ørum sdl., tlf. (06) 65 20 73. 

Købes: 0,1 blommegul væver, 0,1 kappekardinal, 0,1 grå kardinal, 0,1 
rød kardinal. 

Sælges: 0,1 blå dværgpapegøje. 

Hans Olesen, telefon (06) 99 21 14, Skødstrup. 

Sælges: 1,1 splendid, 1,1 turkis, 11, sangparakit. 

Købes: 2,0 sorthovedet dværgpapegøjer med blå arvelighed. 

Erik Andresen, Byvej 53, 3600 Frederikssund, tlf. (03) 3109 01. 

Sælges: 1,1 elegant 74 samt deres 3 unger 75 ,1,1 rødvinget 73-74, evt. 
bytte med 1,1 pennant, 2-3 årig ynglepar, den grønne art, samt 1,1 Stan¬ 
ley 1-2 årig. 

Købes: 1,0 rødvinget 2-3 årig, 1,1 blå rosella 2-årig. 

(OJ) 513509. 

Købes: 1,0 splendid 2-årig. 

Anders Pedersen, Stjærvej 6, Storring, 8464 Galten. 

Sælges: 2,2 turkisparakit, 0,1 splendid, alle fra 75. 

Kaj Vendelbo, Fabjergvej 22, 7620 Lemvig ,tlf. (07) 82 02 64. 

Sælges: 3 stk. hvidhovedet nonne, 2,0 alm. amarant. 

Købes: 0,1 atlasfdnke ,Vidua (Hypochera) chalybeata, 1,1 Fischers Vdda- 
finke. Vi dua (Linura) fischeri. 

Robert Ibsen, Åvangen 9, 6800 Varde. 

Sælges: 3 stk. perlenymfeparakitter, 3 stk. hvide nymfeparakitter. 

Pris samlet kr. 1200. 

Bo Nielsen, Voldvej 1, 8840 Rødkærsbro, tlf. (06) 65 81 02 aften. 

Sælges: 2,2 diamantfinker, 3,0 2-årige splendidparakitter, 6 stk. hvide 
nymfeparakitter. 

Tlf. (02) 45 53 06 

Sælges: 1,0 hvid nymfeparakit, 1,0 grå nymfeparakit, 1,1 sangparakitter, 
9 rums transportkasse. 

John Åndersen, Rustenborgvej 10 B, 2800 Kgs. Lyngby, tlf. (02) 87 50 12. 

Sælges: 2,0 sommerfuglefinke, 2,0 orangekindet astrild, 1,0 gråastrild. 
Købes: 2,0 rødhalet astrild, 0,2 ædelsangere. 

Lilian Nielsen, tlf. (01) 30 73 33 efter 18,30. 

Sælges: 0,1 turkis 74, 2,2 splendid maj-juni 75. 

Ønskes: Taranta dv., gråhovedet dv. 

Kofoed, Stege, tlf. (03) 81 45 22. 

Sælges: 0,1 lille alexanderparakit. Hendes mage død. Kun til voliere. 
Kun salg, hvis hun kan lide Deres han. Trine er mor til 5 unger. 
Ingrid Hansen, Gunløgsgade 6 st.th., 2300 København S., tlf. 53 19 29. 

Købes: 0,1 mexikansk grønskade evt. 1,1 eller flere stk., 0,1 rødstrubet 
skadedrossel (Garrulax rufogularis), 1,0 hvddpandet væver eller flere 
stk., 1,0 havblå tangare (Traupis sayaca), 0,1 sølvnæbbet fløjlstangare 
(Ramphocelus carbo), 1 stk. stor himalaya skægfugl (Megalaima vi¬ 
rens), 0,1 hvidhovedet skadedrossel. 

J. Møller-Hansen, Sejstrup Møllegård, 7840 Højslev, tlf. (07) 53 70 82 
(efter 19.00). 

Sælges: 0,1 stor kraftig pennant 3 år, har haft unger 2 år i træk. Pris 

1 . 200 ,-. 

K, Nielsen, Dalvangen 39, Brh., dag Taga 408, aften (01) 28 94 30. 

Købes: 0,1 jandaya parakit eller 1,0 sælges. 

6950 Ringkøbing, (07) 32 02 32 efter 15. 

Sælges: 1,0 rød rosella fra 1974, 1,0 elegant fra 1974 eller byttes med 

I, 1 gråhovedet dv.papegøje eller 1,1 taranta. 

Edv. Knudsen, Hjallesegade 22, 5260 Hjallese, tfl. (09) 15 1044. 

Købes: 1,0 inka kakadu (kakatoe 1. leadbeateri),. Hentes overalt i lan¬ 
det. 

J. Bouhadana, Frederiksvej 23, 3.tv., 2000 Kbhv F., tlf. (01) 46 95 10. 

Sælges: 2,1 alexander (indisk halsbåndparakit), 1,2 bourks, 1,0 elegant. 
Svend Christensen, Kogsbøllevej 56, 5800 Nyborg, tlf. (09) 31 38 04 efter 
kl. 16. 

Sælges: 1,1 sivastrild, 2,3 muskatfinke, 1,2 nymfeparakit, 1,0 diamant- 
finke. Evt, byttes med 0,1 diamatfinke. 

Bøttern, (02) 91 85 25. 

Købes: 1,0 Stanley, 1,0 gedeparakdt, 2,0 sølvdiaman tduer sælges eller 
byttes med 0,1. 

Henning Sørensen, Virkelyst, 7361 Ejstrupholm, tlf. (05) 77 22 50. 

Købes: 1,1 grå astrild 30 kr., 1,1 helenaastrild, 30 kr., 1,1 mørkerød ama- 
rant 55 kr., 1,1 rosenamarant 60 kr., 1,1 guldbrystet astrild 45 kr., 1,1 
korthalet bæltefinke 60 kr., 1,1 sølvnæb 30 kr., 1,1 løggrøn papegøje- 
amadine 50 kr., 1,1 mejsetimalier 150 kr., 1,1 fløjlspandet spætmejse 
200 kr,, 1,1 sorthalet kærnebider 160 kr. Kun garanterede par købes til 
faste priser. 

Tommi Christensen, Nyvej 14, 4050 Skibby efter 18. 

Købes: 1,0 Stanley, 1,0 mangefarvet. 

K. Jørgensen, Maribovej 147, 4900 Nakskov, tlf. (03) 92 19 78. 

Købes: 0,1 morrellets klerkefinke. Stuefuglene årg. 44 jan. 1969, årg. 40 
dec. 1964 ,årg. 39 nov.-dec, 1963, april 1964, årg. 38 nov. 1962 jan-febr. 
1963, årg. 37 nov. 1961, jan., febr., maj, juni, sep. 1962. 

Henning Pust, Jernbanegade 1 ,l.tv., 4760 Vordingborg, tlf. (03) 77 12 66 
mellem 8,30-16,00. 

Sælges: 1,0 blå rosella (75), 1,0 gul sangparakit, 1,1 afrikansk alexander- 
parakit. Evt. bytte med dværgpapegøjer, blå, sodbrunhovedet eller grå- 
hovedet. 

Ernst Chr. Hansen, Bellisvej 10, Stilling, 8660 Skanderborg. 

Sælges: 4 stk. gulspættet dværgpapegøjer (Agapornis roseicollis), 1,1 
springparakit .Alle af eget opdræt. 

Ejner Lage, Carl Plougsvej 3, 6000 Kolding, Itf. (05) 52 78 53. efter 19,30. 

Sælges: 1,1 indisk halsbånd, 2,0 lille alexander (afrikanske), 1,0 munke- 
parakit, 1,0 halvmåneparakit, 1,1 rosenhovedet dværgpapegøjer (han¬ 
nen er en blanding af fischer-|-rosenhovedet), 0,1 rosenhovedet, 2,3 alm. 
nymfe, 1 (?) blå ara tam og talende, 5,5 alm. zebrafinker (samlet kr. 
55,-). 

Købes: 1,1 lille gultoppet kakadue, 1,1 hvidtoppet kakadue, 1,1 orange¬ 
toppet kakadue. Højst kr. 2200 pr. par. 

Jean Bouhadana, Frederiksvej 23, 3.tv., 200 Kbhvn. F., tlf. (01) 46 95 10. 

Købes: 0,1 rosella 2-3 år, 0,1 eller flere tekstx>rvævere (den store), 0,1 
rødhovedet væver, 0,1 maskekæmebdder. 

Bent Plum, Ropsøvej 6, Sejerslev, 7900 Nykøbing Mors, tif. (07) 75 15 06 

Sælges: 1,0 pennant fra juni 75, 0,2 gouldsamadiner rødhovedet fra 74, 
4 fischers dværgpapegøjer fra 73-75. 

S. Sørensen, Ølgod Planteskole, 6870 Ølgod, tlf. (05) 24 45 10. Træffes 
bedst kl. 19-19,30. 

Købes: 0,1 stråparakit (gul rosella), 0,1 yellow-vented blue-bonnet, 1,0 
2-3 års hooded eller 1 stk .ungfugl 1975. 0,2 rødkappet købes, evt. 0,1 
byttes med 1,0. 

Erik P. Rasmussen, tlf, (09) 69 13 45. 

Sælges: 1 ynglepar barraband, 1,0 lutino nymfe 75. 

£. Kamp, Sandstumpvej 38, 8500 Grenå, (06) 32 22 19. 

Byttes evt, sælges: 1,1 blå rosella + 1,0 do., 1,0 pennant (grønne art), 
0,1 bourks. 

(03) 981112, 


TROPEHUSET HOLBÆK 

Gedeparakitter - Springparakitter - Pennant - Blå Rosella 
Sorth. do. - Gule Sangparakitter - Kongealexander o. m. a 
fra koldt hus - Kolibrier - Tangarer kommer i januar 
Nonneastrild - Sort Skadefinke - Sortbrun Skadefinke 
(sjld.) - og Gule Kæmpebrillefugle o. m. a. 

Tropehuset, Markedsplads 10, (03)430485 


Hønse-, kyUinge-, 
kanin- og duefoder 
brevduefoder 


Tørvestrøelse 

Kunstgødning 

Plænegræs 

Brændsel 


Ring til 
VALBY 1239 


FUGLEFRØ 


A. Larsens Foderstofforratning 

Valby Langgade 219A Giro 25707 




ta'dejlige farvebilleder 
på Kodacolor film 



VALBY DYREHANDEL 

Stort udvalg i 

TROPEFUGLE 
PARAKITTER 
PAPEGØJER 

Egen import, derfor det største udvalg til laveste 
priser. Forlang prisliste. 

Valby Langgade 26 ~ 2500 Valby 
TIf. (01) 469339 































Læg mærke 
tii os — 

og vor 
ny adresse 


UMBERTOS FUGLEHUS (Tåstrup Dyrehandel) 
Køgevej 55 - 2630 Tåstrup (lige overfor kirken) - Tlf. (02) 99 86 68 


Punktsvejset volierenet 

1 m brede ruller a 30,5 m. 
masker, tråd nr. 18. 
kr. 335,(K> 

Ved køb af 3 ruller 5 % 
Ved køb af 5 ruller 10% 
Alle priser er excl. moms. 


Volierer i samlesæt 

Galvaniserede 10 mm rund jerns- 
rammer påsat punkts vej set net 
med */ 2 xl” masker: 

Siderammer 97,5x180 cm kr. 52,00 
Lågerammer 97,5x180 cm kr. 88,00 
Tagrammer 97,5x195 cm kr. 53,00 


Tagrammer 97,5 x 97,5 cm kr. 28,00 
Levering pr. efterkrav. - Rekvirer brochure med monteringsvejledning 

DANSK TRÅDVAREINDUSTRi 


Bred - 5492 Vissenbjerg - Tlf. (09) 471004 


Bladudv. Ansvarsh. red.: Albrecht-Møller, Christen Koids Alle 1, Kastrup 





Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

TIf. (01) 58 60 82 
Detail og en gros 

Ny prisliste 

Forsendes overalt i landet 
Kvantumsrabat 


Holger MaHhiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun en gros 

f 

Spørg efter vore varer hos 
Deres leverandør 



cr det idcdlc tilskudsfoder 
i ^glcnes yngletid. 
FORI-EGG giver bedre 
yngleresultafer og holder 
ungerne i god jbrm.og det er 
hvad hverfugleholderj^nskcn 
Brug derprfra i dag 

Asis 7^-^^ 

^ gul pakning 


1 

Mest velassorterede 
lager i Danmark 

Vi kan nævne: 

6 sorter solsikke 
8 sorter hirse 
store og små tyroler- 
nødder 

11 forsk, blandinger 
Alt er velrenset 

V_y 










. ! o 1 V ' J i O 

■-i ..i :;é TVi,O 



LANGHOUT’S 
PRODUKTER Æ 


velvære, og m 
få sunde levedygtige 
r%AbjØb unger. 


UinQhout'f "PARKRA" Opmadnings- og 
og kraftfo<tor til alle ilagi graesparakitter, 
australike parakitter og dvKn^apagOjer. 
Fodering med PARKRA foretages hele 
året. oges i yngletiden. 

Langhoot'i ''SUCCES" Opmadnings- og 
kraftfodar til kanarier, tropiske fugle og 
alle andre kornaedende fugle. Fodring 
med SUCCES foretages hele flret og 
oges i yngletiden. 

Langhout's "ROOD FACTORING" Farve 
opmadningsfoder til kanaritr, tropiske og 
europasiske fugle, ROOD FACTORING 
giver fuglene en stasrkt fremhævet ferve- 
pregt. Fodring med ROOD FACTORING 
foretages hele Iret. 

ROOD FACTORING irxleholdef ingen 
kunststoffer. 


Lenghout'i 

^ "KWARFA" 

OpmadningS' og kreftfoder til 
alle slags vagtler og fssarær. KWARFA 
blandes med lidt vand før fodringen. 


Langhout's "UNIVERSEEL" Hovedfoder 
med insekter til elie siags insektædende 
fugle, kinesiske nattergale, schamadrosler, 
australske og europæiske volierefugle. 
Uforligneligt til opdræt af australske 
pregtfinker, amadiner, bfåfasaner. små- 
finker og alle slags sangfugle. 

Langhout's "HVEDE KIM" Vitamin E 
produkt til alle fro* og insaktædande 
fugle. Fodring med HVEDE KIM 
foretages for at urK^ ubefrugtada eg. 
HVEDE KIM kan blarxles med alle 
andre Langhout produkter. 

Ingen af LANGHOUT'S PRODUKTER 
indeholdtr andet end rene naturprodukter. 

ELDORADO 

Industri Nord 
6100 Haderslev 
Telf. 04-520888 

Vi henviser til nærmeste forhandler. 


Langhout's "RIVOL ÆQGEFODER" 
Opmadningsfoder til alle stags kanarier, 
tropiske og europæiske fugle. Fodring 
med RIVOL ÆQGEFODER pAbegyn 
des ca. 3-4 uger før yngletiden. 


Langhout's "VIRMIGRIT" Sammensat 
af udvalgte vitaminer, mineraler, rent 
østersskaller, mavekisel, kalk, rnirit og 
aøtangpuiver, giver fuglene en bedre 
fordøjeisa og en skimænde fjerpragt 


Importør 


I 


s 


Tryk: Aage Poulsen, 4050 Skibby 


















